als_Latn dik_Latn sag_Latn
Edhe pse ka një pasuri prej 33 mld $, Zuckerberg punon 45 orë në javë
- 4146 Lexime
- (22:22 , 21/02/2015)
- 2 Komente
TIRANE-Rrjeti social Facebook shpeshherë është cilësuar si një nga kompanitë më të mira për të punuar në botën e industrisë teknologjike. Të brendëshmit e kompanisë marrin 25.000 dollarë më shumë se sa qytetarët e tjerë.
Punonjësit në Glassdoor e votuan Facebook si një nga kompanitë më të mira në botë për të punuar. Por a e keni menduar ndonjëherë se sa punon shefi kryesor i punës në Facebook? Jo aq sa ç’mund ta kishit imagjinuar. Lee Byron që ka punuar në poste të ndryshme në Facebook që nga viti 2008, raportoi disa të dhëna mbi orët e punës të Zuckerberg.
Rezulton se CEO i kompanisë i cili është vlerësuar me 33 miliard dollarë punon një javë punë normale. Shpeshherë ai vjen në kompani më shpejt se punonjësit e tjerë në mëngjes dhe gjatë drekës ai vazhdon të punojë. Në 5 ditë të javës ai gjendet në zyrë 9-10 orë në ditë. 45 deri në 50 orë në javë nuk është diçka e keqe, aq më tepër kur ju jeni CEO i një kompanie gjigande në treg. Byron shton se Zuckerberg gjatë fundjavës viziton Facebook HQ për të kontrolluar se si shkojnë punët me projektet e veçanta. Ai deklaron se është dicka e mirë të shohësh Zuckerberg të lëvizë nëpër kompani, kjo gjë e ka bërë këtë kompani kaq të rregullt e të suksesshme. Mark Zuckerberg e merr punën me seriozitet, ai nuk sillet si ‘shefi’ apo pronari por mundohet të bëjë më shumë se kaq me përkushtimin dhe pasionin e tij.
(d.b/BalkanWeb)
Komente ( 2 )
-
Normal qe punon ai, kur shperblehesh nga puna jote gjithmon entuziasmohesh per te punuar.
-
Punon ai se eshte i pavarur, shkon me qef ne pune.Ate pune qe ben e pelqen I lumte eshte me fat Sukse ne te miren e te gjitheve
als_Latn glg_Latn unk als_Latn als_Latn als_Latn als_Latn mos_Latn als_Latn unk als_Latn unk als_Latn